പിക്കപ്പ് വാന് തോട്ടിലേക്കു ചെരിഞ്ഞു രണ്ടുപേര്ക്കു പരിക്ക് വടക്കാഞ്ചേരി: നിയന്ത്രണം വിട്ട പിക്കപ്പ് വാന് തോട്ടിലേക്കു ചെരിഞ്ഞ് രണ്ടുപേര്ക്ക് പരിക്കേറ്റു. ദേശമംഗലം സ്വദേശികളായ അലി 42, ആസിയ 82 എന്നിവര്ക്കാണ് പരിക്കേറ്റത്.ഓട്ടുപാറ കുന്നംകുളം റോഡില് കാഞ്ഞിരക്കോട് പള്ളിക്ക് സമീപത്തായിരുന്നു അപകടം. നെഞ്ചുവേദന അനുഭവപ്പെട്ട അമ്മയെ ആശുപത്രിയില് പോയി കാണിച്ച് തിരിച്ച് വരുന്നതിനിടെയാണ് അപകടം. വിവരമറിയിച്ചതിനെ തുടര്ന്ന് വടക്കാഞ്ചേരി ആക്ടസ് പ്രവര്ത്തകര് എത്തിയാണ് ഇരുവരേയും വടക്കാഞ്ചേരി ജില്ലാ ആശുപത്രിയിലെത്തിച്ചത്.കാറുകള് കൂട്ടിയിടിച്ചു രണ്ടുപേര്ക്കു പരിക്ക് ചേര്പ്പ്: ഉൗരകം ദേവി കൃപ ആശുപ ത്രിക്കു സമീപം കാറുകള് കൂട്ടിയിടിച്ചു രണ്ടുപേര്ക്കു പരിക്ക്. ഇരിങ്ങാലക്കുട സ്വദേശികളായ കല്ലായ്ക്കല് വീട്ടില് സലീം 56, മാടത്തിങ്കല് വീട്ടില് അവിനാശ് 30 എന്നിവര്ക്കാണ് പരിക്കേറ്റത്.തൃശൂര് കൊടുങ്ങല്ലൂര് സംസ്ഥാനപാതയില് വ്യാഴാഴ്ച ഉച്ചയ്ക്കായിരുന്നു. അപകടമുണ്ടായത്. നിയന്ത്രണംവിട്ട ഇരു കാറുകളും എതിര്ദിശകളില് നിന്നു വന്നു കൂട്ടിയിടിക്കുകയായിരുന്നു.പരിക്കേറ്റ ഇരുവരെയും ചേര്പ്പ് ആക്ട്സ് പ്രവര്ത്തകര് കൂര്ക്കഞ്ചേരിയിലെ സ്വകാര്യ ആശുപത്രിയില് പ്രവേശിപ്പിച്ചു.